JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Kas USA eemaldab Iraani Revolutsioonikaardi terrorinimistust?
USA suursaadik kritiseerib Iisraeli
Singapur avab Iisraelis saatkonna
USA valitsus pole veel otsustanud,
mis võiks olla Iraani poolt aktsepteeritav lubadus
vastutasuks selle eest, kui USA eemaldab Iraani Revolutsioonikaardi
mustast nimekirjast.
Iraan on kinnitanud, et kaart ja selle eliitüksused
ei osaleks enam USA vägede vastases võitluses.
Joe Bideni eelkäija, president Trump
pani Iraani Revolutsioonikaardi mainitud nimekirja
ja see oli esimene kord,
kui USA määratles osa teise iseseisva riigi armeest terroristideks.
See teade on üks kahest allesjäänud lahendamata küsimustest
Viini kõnelustel ja on Iraani väitel sama oluline lepinguni jõudmiseks
kui nende teinegi nõudmine,
et võimalik tuumaleping oleks USA tulevastele valitsustele siduv.
Iisrael on korduvalt palunud,
et Bideni valitsus ei nõustuks Iraani nõudmistega,
sest Revolutsioonikaart nii relvastab, toetab kui rahastab
mitmeid kümneid terrorirühmitusi
ja neil on ka oluline roll Iraani tuumaprogrammis.
Peaminister Bennetti sõnul
annaks Revolutsioonikaardi eemaldamine terrorinimistust
neile sellega ebaametliku õiguse tulevikus veel aktiivsemalt tegutseda,
mitte üksnes Iisraeli, vaid ka USA vastu.
Ukraina Kaitseministeeriumi avalduse teatel
hindavad nad kõrgelt Iisraeli peaministri vahendustööd
Venemaa ja Ukraina läbirääkimis- tiimide ja riigijuhtide vahel.
Riigi kaitseministeeriumi esindaja teatel mõistetakse Ukrainas
ka Iisraeli delikaatset balansseerimist, et mitte solvata Venemaad
seoses selle olulise sõjalise positsiooni ja jõuga Süürias.
Kriitika on tabanud peaminister Bennetti lubadusi
Ukraina presidendile Zelenskõile ka Iisraelis,
sest mõnede tahkude väitel püüdvat Bennett sundida Zelenskõid
rahu tegema just Venemaa esitatud tingimustel.
Ukraina president Volodõmõr Zelenskõi ütles oma kõnes siiski,
et hindab Bennetti rahupürgimusi Ukraina ja Venemaa vahel,
kuid tema võrdlust tänaste Ukraina sündmuste
ja natsiaja hirmutegude vahel holokaustis
tabas mitmete Iisraeli parlamendiliikmete jõuline kriitika.
Seda seetõttu, et presidendi väitel
taotlevat Venemaa ukrainlaste puhul lõplikku lahendust,
mis oli Natsi-Saksamaa toonane Euroopa juutide saatusele viitav plaan.
Iisraelis pole unustatud fakti,
et ca 80 000 ukrainlast ühines vabatahtlikult natsidega
ning osales seega riigi juudikogukonna mõrvamises
ja surmalaagreisse viimises.
USA suursaadik Iisraelis Thomas Nides
on võtnud eelkäijaga võrreldes jõulisema ja kriitilisema hoiaku
Iisraeli ja palestiinlaste vaheliste territoriaaltülide suhtes.
Tema sõnul on Läänekalda C-aladele ehitatud asundused
ja ehitised raevuajavad.
Nidese sõnul ei tohiks Iisrael teha rumalusi,
mis takistavad kahe riigi lahenduse edenemist
ja selle kaudu ka rahu saavutamist.
Iisrael ei tohiks jätkata ehitamist noil Läänekalda C-aladel
ega mingil juhul laiendada Ma'ale Adumimi asundust
Jeruusalemmale lähemale.
USA suursaadik selgitas, et peab valima oma lahingud.
Siiski ütles ta, et võitles 3500 korteri ehitushanke arendamise vastu
just Ma'ale Adumimi asunduse aladel, mida tuntakse nime all E1
ja mis teostudes takistaks praktiliselt kahe riigi lahenduse teostumise.
Suursaadik oli veendunud selleski,
et Ida-Jeruusalemmas avatakse USA konsulaat ja just palestiinlaste jaoks.
Samas laseks see palestiinlastel Jeruusalemmas kanda kinnitada,
mida suursaadik peab eriti tähtsaks.
Kriitika sai osaks ka palestiinlastele.
Nende aastate eest käiku lastud 'pay for slay'
ehk preemia iisraellaste tapmise eest tekitab Nidesi sõnul probleeme,
mis annab vihkajaile põhjust
mitte aktsepteerida ja toetada Palestiina omavalitsust
ja kahe riigi lahendust.
Mainitud mudeli välja juurimine on siiski äärmiselt raske,
sest iisraellase surmamise eest
ja seetõttu pikaks ajaks vangi mõistetav mõrvar
teenib palestiinlaste aladel rohkem kui kõrgharidusega arst.
USA Keskväejuhatuse CENTCOM-i ülem kindral Kenneth McKenzie
hoiatas Iisraeli suure ohu eest,
mida kujutavad Iraani ballistilised raketid ja droonid.
Peagi erru jääv kindral McKenzie nimetas Iraani raketiarsenali
suurimaks ohuks kogu Lähi- ja Kesk-Idas.
Keskmaa ballistilisi rakette on Iraanil juba praegu üle 3000,
enamik neist ulatub ka Iisraelini.
Samas hoiatas kindral Iisraeli teise, sama tõsise ohufaktori suhtes,
nimelt Iraani mitmeidsadu UAVsid hõlmava drooniväe suhtes.
Neid on Iisrael hävitanud juba õhus, enne oma õhuruumi saabumist,
aga kui neid saadetakse pommidega korraga mitmeid kümneid,
jõuaksid mõned neist kindlasti kohale, hoiatas McKenzie.
Iraan smugeldab rakette ja lõhkeainet
Lõuna-Iraagi šiiitide alade ja Süüria kaudu Liibanoni,
kus need ladustatakse kohaliku Hezbollah' peidikutesse.
Teine tee käib lõuna poolt Jeemeni houthidele
ja sealt edasi Gazat valitsevale Hamasile.
Iraan on süüdistanud taas Iisraeli luureteenistust Mossadi,
väites, et see vastutab
ühte riigi suurimasse tuumatehasesse plaanitud rünnaku eest,
mis Iraani julgeolekujõududel õnnestus siiski ära hoida.
Esile tõusis teinegi süüdistus.
Viimastel andmetel toimus veebruari keskel Lääne-Iraanis
Kermanshahi maakonnas asuvas armeebaasis
seeria rakettidest johtunud plahvatusi.
Neis hävines suuri angaare,
kus hoiti Iraani armee ja Revolutsioonikaardi droone.
Erinevate uudisteagentuuride ühtivate raportite järgi
hävines mitmeid sadu droone,
enamik neist olid sobivad pikamaa pommituslendudeks.
Mingi tahk on ilmselt kindral McKenzie hoiatusi tõsiselt võtnud.
Raketid tulistati kuuest tundmatu läkitaja droonist
ja Iraani meelest on täiesti kindel,
et need olid Iisraeli Õhujõudude saadetud.
IAF pole oma kombe kohaselt
muidugi midagi eitanud ega kinnitanud.
Samas, ühelgi teisel Lähis-Ida riigil pole kasutusel droone,
mis suudaksid lennata raketikoormaga vajaliku 1700 km pikkuse tee.
Kättemaksuks tulistas Iraan Erbili linnas, Iraagis,
USA konsulaadi kõrval asuvasse hoonesse tosinkonna rakette,
väites, et seal olevat asunud Mossaadi baas.
Rääkisime sellest eelmises saates.
Iisrael ja Singapur sõlmisid diplomaatilised suhted juba 1965. a
ja maade vahel on valitsenud aastakümneid sõbralikud suhted.
Iisraelis pole siiski varem olnud Singapuri suursaatkonda,
vaid ainult konsulaat.
Nüüd on see muutumas ja konsulaat ülendatakse suursaatkonnaks,
mille asukohaks jääb esialgu siiski Tel Aviv.
Maade vahel on käinud juba kaua tihe kaubavahetus.
Iisraelil on Singapuris suursaatkond
ning linnriigile on müüdud relvi ja muid sõjatööstustooteid,
kuid selle suhtes on hoitud madalat profiili.
Seda seetõttu, et Singapuri kaks suurt naabrit -
Malaisia ja Indoneesia, on moslemienamusega riigid,
mistõttu Singapur pole tahtnud suhteid Iisraeliga eriti reklaamida.
Nüüd on seis muutunud ka selles, sest USA ekspresidendi Trumpi
ja Iisraeli toonase peaministri Netanyahu ponnistuste tulemusel
sõlmis Iisrael diplomaatilised suhted nelja moslemienamusega riigiga,
ning lisaks on tal ka rahuleping veel kahe riigi,
Jordaania ja Egiptusega.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee